section_heading: Životopis
paragraph_text: Rođen je 1727. u Dubrovniku od oca Marka Blaža Dubravice, uglednog građanina, i majke Marije Bianchi, iz imućne obitelji. Pošao je studirati pravo u Rim. Studij je prekinuo zbog narušena zdravlja. Od 1763. član ugledne dubrovačke bratovštine sv. Lazara, tada uz bratovštinu sv. Antuna najuglednija dubrovačka korporacija i sjedište uglednog građanskog staleža čija je uloga u dubrovačkom društvu sve više rasla. Didak je bio nekoliko godina upravitelj te bratovštine. Imutak je ostavio svojoj sestri Mariji. Umro je u Dubrovniku 1788., a pokopan je u franjevačkoj crkvi.